Pornografie sneller brein nes met dwelm-verslawing | Netwerk24
Pornografie sneller brein nes met dwelm-verslawing
02 September 2017 10:56
Om pornografie te kyk, sneller aktiwiteite in die brein van mense wat aan “seks verslaaf is” op dieselfde manier wat die brein in dwelmverslawing geaktiveer word.
Navorsing beskryf “seksverslawing” nie as ’n verslawing nie, maar as ’n soort obsessiewe kompulsiewe stoornis.
Volgens kenners aan die Universiteit van Cambridge, wat dié ontdekking gemaak het, beteken dit nie pornografie self is noodwendig verslawend nie. Dit het net betrekking op mense met obsessiewe kompulsiewe gedrag en gedagtes oor seks.
Die toestand is ook nog nie formeel omskryf nie en moet onder meer met kognitiewe gedragsielkunde behandel word.
Die kenners kon, volgens navorsing in Plos One, drie dele in die brein identifiseer van mense wat aansienlike probleme het om hul seksuele behoeftes te beheer. Die jonger pasiënte het ook aansienlik meer kompulsiewe gedrag getoon as dié wat ouer was.
Volgens Psych Central is van die simptome om:
* Gereeld meer seks en met meer seksmaats omgang te hê as wat jy voorgeneem het;
* Aanhoudend lus te wees vir seks en te probeer om op te hou of om dit te beperk;
* Aan seks te dink ten koste van ander aktiwiteite of om aanhoudend besig te wees met oordrewe seksuele praktyke, ten spyte van ’n behoefte om te stop;
* Aansienlik baie tyd aan seksverwante aktiwiteite te bestee soos om seksmaats te soek, na pornografie te kyk en op aanlyn geselskamers te wees;
* Jou werk, familie, skool en dies meer af te skeep op soek na seks. Verhoudings lei daaronder en daar is selfs gesondheidsgevare;
* Mense te betaal vir seks, en
* Al meer seks te hê om dieselfde effek te kry.
Meer oor: Gesondheid | Seks | Navorsing | Pornografie
Man neem glo sy eie kinders af om porno te maak
Beweringe oor ‘Porno’-speurhoof ondersoek
‘Porno-sindikaat’ wil ontslag vra
Meer as helfte van leerlinge sien porno op internet